1. Мәҡәлдең дауамын яҙығыҙ: *Белдең бер һүҙ..****өйрәнде мең күҙ.***

1. Телмәр эшмәкәрлегенең дүрт төрөн һанап китегеҙ?

**Яуабы : Тыңлап аңлау, уҡыу,һөйләү,яҙыу.**

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

**Яуабы : архаизмдар.**

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Яуабы : антонимдар.**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

**Яуабы : йырлай алмам,йәшәй алмам- ҡушма ҡылымдар,1 затта.**

**Булайым- тамыр ҡылым,1 затта**

6.Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

**Яуабы : теркәүестәр.**

7.Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат.*

***Яуабы :*** *ғилем****-*** *ҡош* ***,*** *аҡыл****-*** *ҡанат. Эйә менән хәбәр араһында һыҙыҡ ҡуйыла.*

*8Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

***Яуабы : шул- күрһәтеү алмашы;***

***Әллә нимә- билдәһеҙлек алмашы.***

9.Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

***Яуабы :инеш һөйләм.***

***10.Көнөн*** *яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

***Яуабы : антонимдар .***

*11.Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

***Яуабы :бер составлы һөйләмдәр.***

12.– Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

***Яуабы :һыйыныр-ҡылым.киләсәк заман сифат ҡылым.***

***яна торғайны- ҡылым.үткән заман сифат ҡылым.***

13.Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

***Яуабы :зәңгәр,тын,яҡты,ғорур-яһалышы яғынан тамыр,төп сифаттар. Предметҡа билдә биреүсе сифаттар***

14.Йомаҡтарҙың яуаптарын яҙығыҙ:

А)Өфөнөң уртаһында нимә тора?.

***Яуабы : ф хәрефе***

Б) Дәрес аҙағы ни менән бөтә?

***Яуабы : с хәрефе***

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?

***Яуабы : Бөтәһе ете ҡош йөҙә.***

***15.Унлап, һигеҙләп*** һандарының төрөн билдәләгеҙ?

***Яуабы :үлсәү һандары.***

16.Биш ***баш*** умарта, ете ***дана*** китап. Билдәләнгән һүҙҙәр нисек атала?

***Яуабы : нумератив һүҙҙәр.***

***17.Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

***Яуабы : рәүеш.***

***18."Ҡурайҡайым еңел, көйө ауыр”*** тигәнде һеҙ нисек аңлайһығыҙ?

***Яуабы : Ҡурай бәләкәй булһа ла, ул сығарған көй хозур, бай,бөтә башҡорт халҡының киңлеген күрһәтә. Ул сығарған моңдо бер нисек тә үлсәп булмай һәм еренә еткереп уйнауы еңелдән түгел.***

*19.Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

***Яуабы : фразеологимдар***

*20.Айыу майы һөртөү* – урлау.